**Jana Baluchová, 462826**

**Tomáš Marada - Bitcoiny**

**Q&A**

***Aká budúcnosť čaká Bitcoin?***

Bitcoin je navrhnutý tak, že je prakticky nezničiteľný. Sieť bude existovať pokým bude aktívny aspoň jeden jej člen. Ďalšou výhodou je, že Bitcoin je založený na princípe open source takže sa neustále vyvíja a zdokonaľuje.

Zdá sa, že Bitcoin čaká sľubná budúcnosť, keďže čoraz viac obchodov a služieb prijíma kryptomenu ako platidlo. Taktiež narastá počet ľudí ochotných investovať do Bitcoinu s vidinou budúceho zisku aj napriek pomerne veľkému riziku. Vznikajú investičné fondy, ktoré sa špecializujú na finančné produkty spojené s Bitcoinom, a tiež mnoho alternatívnych mien ním inšpirovaných.

Ďalšou výhodou do budúcnosti pre Bitcoin je fakt, že jeho platforma sa dá využiť nie len ako mena, ale aj napríklad ako forma elektronického podpisu, overovania totožnosti alebo hlasovania. Na aplikáciách k týmto účelom sa pracuje už dnes. 1

***Kde a ako sa dá platiť Bitcoinom?***

 Stále viac e-shopov v Európe podporuje platby Bitcoinmi a v USA je to už bežná prax. V e-shope sa dá platiť pomerne jednoducho, stačí potvrdiť odoslanie čiastky na Bitcoinovú adresu, ktorá prislúcha určitému druhu tovaru. Menšie e-shopy fungujú tak, že zákazníkovi mailom zašlú ich Bitcoinovú adresu.

 Ďalšou možnosťou ako platiť Bitcoinmi je vybrať ich v hotovosti v mene príslušného štátu. Na to slúžia špeciálne automaty, cez ktoré si môžete Bitcoiny kupovať, teda vkladať peniaze alebo ich predávať, teda vyberať hotovosť. Jeden takýto automat je aj v Brne vo Vaňkovke.2

***Aké existujú alternatívne meny k Bitcoinu?***

 Ako bolo spomínané v prvej odpovedi, po vzore Bitcoinu, ktorý bol prvý, začalo vznikať mnoho ďalších alternatívnych kryptomien. Motiváciu pre vytváranie nových mien je vidina ľahkého zárobku. Napriek tomu existujú aj také, ktoré sa snažia Bitcoin nejakým spôsobom zdokonaliť.

 Jednou z prvých alternatív pre Bitcoin bol Litecoin. Oproti Bitcoinu sa snaží zrýchliť potvrdzovanie transakcií až na štvornásobok a konečný počet mincí taktiež zvýšil štvornásobne, čiže hranica je 84 miliónov. Hlavným dôvodom vytvorenia bol pokus o vrátenie ťažby späť na procesory počítačov.

 Quark je výnimočný tým, že sa omnoho viac zameriava na bezpečnosť. Oproti ostatným kryptomenám má podstatne rýchlejší priebeh transakcie, len 30 sekúnd. Má nastavenú infláciu 0,5 % ročne a počet mincí je obmedzený na 247 miliónov.

 Ďalšou menou, ktorá sa pokúšala o zmenu je Dash, tiež známa ako Darkcoin a XCoin. Pre ťažbu používa algoritmus, ktorý menej vyťažuje grafické karty. Mena sa taktiež snaží dbať na anonymitu. Vďaka jednej z jej funkcií nie je možné sledovať odkiaľ a kam jednotlivé mince putujú.

 Jednou z najznámejších kryptomien je Ethereum, ktoré je inšpirované blockchainom. Ide o zdieľanú výpočetnú platformu umožňujúcu prevádzku decentralizovaných aplikácií a tým sa vytvárajú „chytré kontakty“. Koncept tejto meny spadá medzi kryptomeny novej generácie alebo tzv. „Bitcoin 2.0“. V súčasnosti sa mena stala veľmi populárnou.3

Zdroje:

1. FILLNER, Karel. Budoucnost bitcoinu. In: *btctip.cz* [online]. 21.3.2014 [cit. 20.10.2017]. Dostupné z: <http://btctip.cz/budoucnost-bitcoinu/>
2. FILLNER, Karel. Jak koupit bitcoin a co za něj dostanu? In: *btctip.cz* [online]. 21.3.2014 [cit. 20.10.2017]. Dostupné z: <http://btctip.cz/btc-obchody-a-sluzby/>
3. Alternativní měny. In: *bitcoin-info.cz* [online]. [cit. 20.10.2017]. Dostupné z: <https://www.bitcoin-info.cz/alternativni-meny>